
Lubānas pirmsskolas izglītības iestādes “Rūķīši”

ATTĪSTĪBAS PLĀNS

2026./2027.  – 2028./2029. mācību gadam


Izstrādāts saskaņā ar
Ministru kabineta 10.08.2021. noteikumu Nr. 528
“Vispārējās izglītības iestāžu un profesionālās izglītības iestāžu
pedagoģiskā procesa un eksaminācijas centru profesionālās kvalifikācijas
ieguves organizēšanai obligāti nepieciešamā dokumentācija” 2.2. apakšpunktu,
Ministru kabineta 15.07.2016. noteikumu Nr. 480
“Izglītojamo audzināšanas vadlīnijas un informācijas,
mācību līdzekļu, materiālu un mācību un audzināšanas
metožu izvērtēšanas kārtība” 10.8. apakšpunktu




I. IEVADS

I. Attīstības plāns izstrādāts, par pamatu ņemot šādus principus - profesionalitāte, mūsdienīgums, individualizācija un demokrātisms. 
Attīstības plāna izstrādē piedalījušās visas izglītības procesā iesaistītās mērķgrupas – iestādes pedagoģiskais kolektīvs, ņemot vērā izglītojamo, izglītojamo vecāku, vadības, tehnisko darbinieku redzējumu par viņu vajadzībām izglītības iestādē, pašvaldības un ārējo vērtētāju ieteikumus. 
Attīstības plāns izskatīts izglītības iestādes Pedagoģiskajā padomē, Iestādes padomē, saskaņots ar dibinātāju – Madonas novada pašvaldību.

II. [bookmark: _wwqlu17tdsth] IZGLĪTĪBAS IESTĀDI RAKSTUROJOŠIE RĀDĪTĀJI

	Īstenotās izglītības programmas:
	Izglītojamo skaits 
2023./2024.m.g.
	Izglītojamo skaits 
2024./2025.m.g.
	 Izglītojamo skaits 
2025./2026.m.g.

	Pirmsskolas izglītības programma  (programmas kods 0101 1111)
	66
	66
	63

	Speciālās pirmsskolas izglītības programma izglītojamajiem ar valodas traucējumiem 
(programmas kods 0101 5511)
	1
	1
	1

	Speciālās pirmsskolas izglītības programma izglītojamajiem ar jauktiem attīstības traucējumiem (programmas kods 0101 5611)
	5
	4
	5

	Speciālās pirmsskolas izglītības programma izglītojamajiem ar garīgās attīstības traucējumiem (programmas kods 0101 5811)
	1
	0
	1

	Izglītojamo skaits iestādē kopā:
	73
	71
	70

	Nodrošinājums ar pedagogiem, atbalsta personālu, administrāciju
	Mācību process iestādē tiek nodrošināts ar atbilstošas kvalifikācijas pedagoģisko personālu un atbalsta personālu (logopēds, speciālās izglītības skolotājs). Administrācijas sastāvu veido vadītāja un izglītības metodiķe.

	Īpašais piedāvājums
	Lietišķās uzvedības analīze - ABA  nodarbības, Barboleta metode

	Izglītības kvalitāti raksturojošie rādītāji:

	
	2023./2024.m.g.
	2024./2025.m.g.
	2025./2026.m.g.

	Nodrošinājums ar atbalsta personālu
	1 logopēds

	1 logopēds
1 speciālās izglītības skolotājs
	1 logopēds
1 speciālās izglītības skolotājs

	Izglītojamo likumisko pārstāvju apmierinātība ar izglītības iestādes sniegto izglītības  kvalitāti
	86 %
	92.5 %
	92.1 %

	Izglītojamo likumisko pārstāvju skaits, kas piekrīt, ka iestādē ir pozitīvs mikroklimats, nodrošināta fiziskā un emocionālā drošība.
	100%
	90 %
	88 %

	Interešu izglītības programmu piedāvājums
	Tautu dejas, biodejas “No pumpura līdz ziedam”, angļu valoda

	Izglītības kvalitātes rādītāji 3. posma izglītojamiem, noslēdzot pirmsskolas izglītības programmas apguvi
	3. posma grupā mācījās 18 izglītojamie. Visi 18 turpināja mācības 1. klasē. Programmas apguves rādītājs: 70 %. Programmas apguves rādītājs kopumā visai grupai nedaudz zemāks, jo 2 izglītojamie mācījās pēc speciālās izglītības programmas un vienam izglītojamajam, pamatojoties uz speciālistu atzinumiem par konstatētām mācīšanas grūtībām, tika īstenots individuālais izglītības plāns. Kopumā 3. posma grupā tika īstenoti individuālie izglītības plāni  trim izglītojamiem. Madonas novadā organizētajā lasītprasmes diagnosticējošā darbā pirmsskolas izglītojamiem, kas noslēdz pirmsskolas izglītības programmas apguvi, iestādes 7gadīgo izglītojamo lasītprasmes apguves līmenis atbilda 84%. Balstoties uz iepriekšējā mācību gadā mācīšanās prasmju izvērtēšanu, šajā mācību gadā tika likts uzsvars uz valodpratības prasmju pilnveidošanu.
	3. posma grupā mācījās 12 izglītojamie. 10 izglītojamie turpina mācības 1. klasē, 2 izglītojamie balstoties uz psihologa izpētes rezultātiem atkārto mācības sagatavošanas grupā. Programmas apguves rādītājs: 68 %
Programmas apguves rādītājs samazinājās, jo 3 izglītojamie mācījās pēc speciālās izglītības programmas un diviem izglītojamiem tika sastādīts individuāls izglītības plāni, jo tika konstatētas mācīšanās grūtības.
Šajā mācību gadā 3. posmā tika īstenoti individuālie izglītības plāni pieciem izglītojamiem.
Madonas novada izglītības pārvaldes organizētajos monitoringa darbos izglītojamiem, kuri uzsāk mācības 1. klasē tekstpratībā apguves līmenis 87.3 %, un rēķinpratībā 86 %.
Balstoties uz iepriekšējā mācību gadā mācīšanās prasmju izvērtēšanu, šajā mācību gadā tika likts uzsvars uz rakstītprasmes, lasītprasmes un stāstītprasmju pilnveidošanu
	3. posma grupā mācījās 8 izglītojamie. 8 izglītojamie turpinās mācības 1. klasē. Pirmsskolas izglītības programmas apguves rādītājs 72 %
Šajā mācību gadā 3. posmā tika īstenoti individuālie izglītības plāni vienam izglītojamam.
Balstoties uz iepriekšējā mācību gadā mācīšanās prasmju izvērtēšanu, šajā mācību gadā tika likts uzsvars uz lasītprasmes un stāstītprasmes pilnveidošanu, teksta uzdevumu izpratnes. 

	Izglītojamie, kuriem tiek nodrošināti atbalsta pasākumi atbilstoši apgūstamai speciālās pirmsskolas izglītības programmai
	
10 %
	
7 %

	
11 %


	Sasniegumi: 

	Kategorija
 “Atbilstība mērķiem”
	Īstenojot pirmsskolas izglītības programmas, iestādē tiek ievērotas valsts vadlīnijas, nodrošinot programmas kvalitāti un nepārtrauktību, īpašu uzmanību pievēršot pārejai uz sākumskolu. Pedagogiem ir skaidra prioritāšu ieviešanas gaita un sasniedzamie rezultāti. Notiek sadarbība ar Lubānas pilsētas pamatskolas sākumskolas skolotājiem, tiek analizēts darbs un plānotas pilnveidošanas darbības. Izglītojamiem ar zemiem mācību rezultātiem izvērtē pedagoģiski medicīniskās komisijas nepieciešamību un nodrošina atbilstošu atbalstu. Iestādē tiek īstenota iekļaujoša izglītība, mērķtiecīgi izvērtējot un iekļaujot speciālās vajadzības mācību procesā. Atbalsta komanda kopā ar pedagogiem izstrādā un analizē individuālos izglītības plānus, pielāgojot tos izglītojamo vajadzībām.

	Kategorija
 “Kvalitatīvas mācības”

	Iestādē strādā pedagogi ar normatīvajos aktos noteikto izglītību un profesionālo kvalifikāciju (dati reģistrēti VIIS), kuri regulāri pilnveido profesionālās kompetences un izvērtē savu darbību. Tiek īstenotas četras izglītības programmas, nodrošinot izglītojamo individuālajām attīstības vajadzībām atbilstošu, bērncentrētu un diferencētu mācību procesu. Notiek sistemātiska pedagogu, atbalsta personāla un vecāku sadarbība. Mācību un audzināšanas process tiek plānots atbilstoši iestādes tematiskajam plānam. Izstrādāti audzināšanas darba virzieni trīs gadu periodam, katram mācību gadam sagatavots audzināšanas darba plāns. Iestādes pasākumi ir mērķtiecīgi un sasaistīti ar mācību saturu. Tiek īstenota savstarpēja rotaļnodarbību vērošana un analīze. Mācību sasniegumu vērtēšana notiek atbilstoši noteiktajai kārtībai un tiek atspoguļota skolvadības sistēmā E-klase. Iestādē noteikta kārtība atbalsta pasākumu savlaicīgai nodrošināšanai izglītojamiem.

	Kategorija
 “Iekļaujoša vide”

	Iestādes darbiniekiem ir vienots redzējums par izglītības pieejamību, programmu piedāvājumu un pedagoģisko pieeju, kas tiek attīstīta atbilstoši izglītojamo spējām, vajadzībām un interesēm. Iestādē sistemātiski tiek izvērtētas izglītojamo individuālās vajadzības un nodrošināts nepieciešamais atbalsts. Tiek īstenotas trīs speciālās izglītības programmas.
Iestādē izstrādāti iekšējās kārtības un drošības noteikumi atbilstoši normatīvo aktu prasībām. Pedagogiem, izglītojamiem un vecākiem ir vienota izpratne par drošu, cieņpilnu un labvēlīgu vidi.
Iestāde īsteno mērķtiecīgas aktivitātes, kas stiprina piederības sajūtu grupas, iestādes un vietējās kopienas līmenī.

	Kategorija
 “Laba pārvaldība”

	Iestāde, sadarbojoties ar Madonas novada pašvaldību, Izglītības pārvaldi, Lubānas apvienības pārvaldi definē attīstības vīziju, stratēģiju un ikgadējās darba prioritātes, nodrošinot to īstenošanu. Ir vienota izpratne par izglītības kvalitāti ietekmējošiem faktoriem, tiek sniegts atbalsts izglītojamo spējām un interesēm, ievērots tiesiskums un iekšējo normatīvo aktu prasības. Veicināta mērķgrupu iesaiste normatīvo aktu izstrādē un aktualizēšanā, nodrošināta iekšējās kārtības un drošības noteikumu konsekventa izpilde. Vadība īsteno demokrātisku stilu, pieņemot lēmumus ar iesaistīto pušu līdzdalību, un rūpējas par ikdienas misijas, vīzijas un vērtību īstenošanu. Nodrošināta efektīva informācijas aprite starp vadību, pedagogiem un ģimenēm, kā arī savstarpēja mācīšanās un pieredzes apmaiņa. Iestāde sadarbojas ar Iestādes padomi, veido pozitīvu mikroklimatu, monitorē darbinieku labbūtību un motivē kolektīvu. Pieejami materiāltehniskie resursi un IT nodrošinājums izglītības programmu īstenošanai.

	Citi būtiski rādītāji:

	Audzināšanas darbā
	Izglītojamo patriotiskā audzināšana un piederības sajūta vietējai kopienai un izglītības iestādei tiek pilnveidota,
stiprināta, piedaloties gadskārtu un valsts svētku svinēšanas pasākumos, labdarības akcijās, pārgājienos, ekskursijās un konkursos.

	Dalība projektos, programmās u.c.
	Iestāde aktīvi piedalās daudzveidīgos projektos un izglītības programmās, piemēram: vides akcija, “Tīrai Latvijai” vācot makulatūru un izlietotās baterijas. Plānveidīgi tiek organizētas veselīgu dzīvesveidu veicinošas aktivitātes un pasākumi: Olimpiskā diena,  sporta pasākumi kopā ar vecākiem.



















III. [bookmark: _94qqdebw2gxx]
VĪZIJA, MISIJA, STRATĒĢISKIE MĒRĶI, UZDEVUMI

Lubānas pirmsskolas izglītības iestādes ,,Rūķīši” attīstības plāna 2026.- 2029. gadam izstrādē ņemti vērā nacionāla, reģionāla un novada mēroga attīstības plānošanas dokumenti un tajos noteiktie mērķi un prioritātes izglītības jomā.

	STRATĒĢISKĀS ATTĪSTĪBAS IETVARS

	Politikas plānošanas
dokuments
	Politikas plānošanas dokumenta mērķi un prioritātes izglītības jomā

	

Latvijas ilgtspējīgas attīstības stratēģija
līdz 2030. gadam
	Ilgtermiņa attīstības plānošanas dokuments. Tajā uzsvērta nepieciešamība pēc paradigmas maiņas izglītībā, kurā vecāki, pedagogi, izglītojamie un mācību iestādes apzinās savu līdzatbildību kvalitatīvas izglītības nodrošināšanā. Prioritārie rīcības virzieni:
· izglītības pieejamība un pārmaiņas izglītības procesa organizācijā;
· izglītības iestāde kā sociālā tīklojuma centrs;
· kontekstuāla izglītība un skolotāja profesijas maiņa;
· E-izglītības iestāde un informācijas tehnoloģiju izmantošana;
· izglītošanās mūža garumā.

	
Latvijas Nacionālais attīstības plāns 2021.–2027.gadam
	Nacionālā līmeņa attīstības stratēģija ar ilgtermiņa un vidēja termiņa sasniedzamajiem rezultātiem, kas vērsti uz sabiedrības paradumu maiņu, tiecoties uz augstāku dzīves kvalitāti, zinošāku sabiedrību, gudrāku uzņēmējdarbību un lielāku atbildību par vides kvalitāti Latvijā.
Rīcības virzieni:
· zinātnes izcilība sabiedrības attīstībai, tautsaimniecības izaugsmei un drošībai;
· kvalitatīva, pieejama, iekļaujoša izglītība.

	
Izglītības attīstības pamatnostādnes 2021.-2027.gadam “Nākotnes prasmes
nākotnes sabiedrībai”
	Vidēja termiņa politikas plānošanas dokuments izglītības nozarē, aptverot visus izglītības veidus un pakāpes - vispārējo izglītību, profesionālo un pieaugušo izglītību un augstāko izglītību, fokusējoties uz kvalitātes, efektivitātes, pieejamības un sadarbības aspektiem.
Izglītības attīstības mērķi:
· augsti kvalificēti, kompetenti un uz izcilību orientēti pedagogi un akadēmiskais personāls;
· mūsdienīgs, kvalitatīvs un uz darba tirgū augsti novērtētu prasmju attīstīšanu orientēts izglītības piedāvājums;
· atbalsts ikviena izaugsmei;
·  ilgtspējīga un efektīva izglītības sistēmas un resursu pārvaldība.

	Vidzemes plānošanas reģiona ilgtspējīgas attīstības stratēģija 2030
	2030. gadā visā reģionā iedzīvotājiem jebkurā vecumā ir pieejama kvalitatīva un daudzpusīga izglītība. Izglītības saturs atbilst nacionālajām un globālajām attīstības tendencēm un ir pieskaņots reģiona specializācijai. Samazinājies to bērnu skaits, kuri priekšlaicīgi pamet mācību iestādes. Mazinājušies šķēršļi izglītības pieejamībai. Izglītības process balstās uz inovatīvām mācību metodēm, veicinot darbam nepieciešamo prasmju apguvi, radošumu un uzņēmējspējas.

	Madonas novada
attīstības programma 2021.–2028.gadam
	Madonas novada stratēģiskais mērķis – sekmēt sabiedrības izglītību, sociālo nodrošinātību, veselīgu un aktīvu dzīvesveidu. Madonas novada ilgtermiņa prioritātes izglītības nozarē:
· kvalitatīvs un laikmetīgs izglītības pakalpojumu piedāvājums iedzīvotāju izaugsmei un pārmaiņu spējai visa mūža garumā;
· efektīva un ilgtspējīga izglītības nozares organizācija un resursu pārvaldība;
· vērtīborientēta, atvērta un uz cieņpilnu sadarbību vērsta izglītības kultūra.
Madonas novada vidējā termiņa prioritāte izglītības nozarē – izglītotas sabiedrības veidošana. Madonas novada rīcības virzienu vidējā termiņa prioritātes izglītības nozarē īstenošanai:
· mūsdienīga un kvalitatīva izglītības satura un procesa nodrošināšana.
· personālresursu izglītībā nodrošināšana un attīstība.
· izglītojošas, iekļaujošas un attīstošas mācību vides veidošana.
· efektīvas izglītības pārvaldības un sadarbības veicināšana.





IZGLĪTĪBAS IESTĀDES VĪZIJA: Lubānas pirmsskolas izglītības iestādē “Rūķīši” –izglītības iestāde, kur izglītojamie mācās ar prieku, attīstās un kļūst par radošām un patstāvīgām personībām.

MISIJA: Droša, atbalstoša un iekļaujoša pirmsskolas izglītības iestāde, kurā sadarbībā ar vecākiem un skolotājiem  izglītojamie attīsta zināšanas, prasmes un sociālās iemaņas.

VĒRTĪBAS:  Cieņa, draudzība, atbildība.

STRATĒĢISKAIS MĒRĶIS: Veidot mūsdienīgu un iekļaujošu pirmsskolas izglītības vidi, kurā katrs bērns sasniedz savu potenciālu, pedagogi darbojas kā profesionāla mācīšanās kopiena, iestādes vadība nodrošina ilgtspējīgu kvalitātes attīstību sadarbībā ar ģimenēm un vietējo kopienu.

UZDEVUMI:
1. Nodrošināt kvalitatīvu un mūsdienīgu pirmsskolas izglītības programmas īstenošanu, ievērojot valsts pirmsskolas izglītības vadlīnijas un izglītojamā individuālās vajadzības.
2. Veidot drošu, iekļaujošu un attīstošu izglītības vidi, kas veicina izglītojamo aktīvu iesaisti, radošumu un zinātkāri.
3. Sekmēt izglītojamo vērtību, tikumu un sociālo prasmju attīstību, stiprinot cieņu, atbildību, sadarbību un piederības sajūtu.
4. Veicināt izglītojamo fizisko, emocionālo un valodas attīstību, stiprinot veselīga dzīvesveida ieradumus un komunikācijas prasmes.
5. Attīstīt sadarbību ar izglītojamo likumiskajiem pārstāvjiem, veicinot viņu iesaisti izglītības procesā un izglītojamā attīstības atbalstīšanā.












IV. [bookmark: _1qg6j1lkpqyn]IZGLĪTĪBAS IESTĀDES ATTĪSTĪBAS PRIORITĀTES 2026./2027.- 2028./2029. MĀCĪBU GADAM
[bookmark: _417zev7kh8uv]
	
	2026./2027. m. g. 
	2027./2028. m. g. 
	2028./2029. m. g. 

	1. KATEGORIJA “ATBILSTĪBA MĒRĶIEM”

	ELEMENTS
	1.1. Kompetences un sasniegumi
	
	Pilsoniskās līdzdalības, piederības sajūtas un sociālās atbildības ieradumu veidošana no agrīna vecuma
	

	
	1.2. Izglītības turpināšana un nodarbinātība
	
	
	Kvalitatīva pirmsskolas izglītības programmu īstenošana, nodrošinot pēctecīgu pāreju nākamajā izglītības posmā.

	
	1.3. Vienlīdzība un iekļaušana
	Atbalsts ikviena izglītojamā attīstībai un izaugsmei, nodrošinot mācību procesa individualizāciju un diferenciāciju.
	
	

	2. KATEGORIJA “KVALITATĪVAS MĀCĪBAS”

	ELEMENTS
	2.1. Mācīšana un mācīšanās
	Formatīvās atgriezeniskās saites un aprakstošā vērtējuma integrēšana ikdienas rotaļnodarbībās.
	Vecumposmam atbilstošu vizuālo pašnovērtējuma rīku un metožu ieviešana rotaļnodarbībās.
	Apkārtējā vide kā mācību resurss izglītojamo pētnieciskās darbības, radošuma un izziņas prasmju attīstīšanai

	
	2.2. Pedagogu profesionālā kapacitāte
	
	
	Pedagogu bērncentrētas un diferencētas mācīšanas meistarības mērķtiecīga attīstīšana.

	
	2.3. Izglītības programmu īstenošana
	
	Izglītības programmu īstenošanas kvalitātes regulāra monitorēšana, izvērtēšana un uz datiem balstīta pilnveide.
	

	3. KATEGORIJA “ IEKĻAUJOŠA VIDE”

	ELEMENTS
	3.1. Pieejamība
	
	Savlaicīga speciālo vajadzību atpazīšana un individuālo atbalsta pasākumu pieejamības nodrošināšana.
	

	
	3.2. Drošība un psiholoģiskā labklājība
	Bērnu sociāli emocionālo prasmju un emociju pašregulācijas spēju mērķtiecīga attīstīšana.
	
	

	
	3.3. Infrastruktūra un resursi

	Iestādes āra teritorijas un labiekārtojuma attīstība pilnvērtīgai āra pedagoģijas īstenošanai


	4. KATEGORIJA “LABA PĀRVALDĪBA”

	ELEMENTS
	4.1. Administratīvā efektivitāte
	
	
	Vadības, pedagogu un vecāku mērķtiecīga sadarbība izglītības iestādes attīstības nodrošināšanai.

	
	4.2. Vadības profesionālā darbība
	
	Vadības un pedagogu sadarbība, nodrošinot efektīgu komunikāciju, savstarpējo atbalstu un datu izmantošanu, 
izglītības kvalitātes pilnveidei.
	

	
	4.3. Atbalsts un sadarbība
	Mērķtiecīga sadarbība ar dibinātāju un pašvaldības institūcijām izglītības kvalitātes un vides uzlabošanā.
	
	


[bookmark: _8xeojkf1k8w6]
V. IZGLĪTĪBAS IESTĀDES ATTĪSTĪBAS PRIORITĀŠU SASNIEDZAMIE REZULTĀTI UN IEVIEŠANAS GAITA	

	KATEGORIJA: ATBILSTĪBA MĒRĶIEM

	PRIORITĀTE: Atbalsts ikviena izglītojamā attīstībai un izaugsmei, nodrošinot mācību procesa individualizāciju un diferenciāciju. (2026./2027. m.g.)

	ELEMENTS “Vienlīdzība un iekļaušana”
	Plānotie sasniedzamie rezultāti un ieviešanas gaita

	
	
	Kvalitatīvie sasniedzamie rezultāti:
1. Iestāde ir izstrādāta un mērķtiecīgi tiek īstenota “Izglītojamo speciālo vajadzību noteikšanas un individuālo izglītības plānu izstrādes un īstenošanas kārtība”.
2. Individuālais izglītības plāns tiek pielāgots izglītojamā vajadzībām un spējām, nodrošinot to, ka tiek sasniegts maksimāli iespējamais rezultāts.
3. Ir nodrošināta pedagogu un atbalsta personāla komandas sadarbība.
4. Mācību procesā pedagogi ņem vērā izglītojamo attīstības līmeni un mācīšanās vajadzības, piedāvājot dažāda izziņas līmeņa uzdevumus, piemērojot individualizētus atbalsta pasākumus.
5. Iestāde piedāvā izglītojamiem attīstīt savas prasmes interešu izglītības programmas-Biodejas “No pumpura līdz ziedam”, “Tautas dejas”, angļu valodas nodarbības.
6. Rotaļnodarbību vērojumi apliecina, ka pedagogi plāno aktivitātes atbilstoši dažādām attīstības pakāpēm un interesēm.

	
	
	Kvantitatīvi: 
1. 75 % pedagogi ir apguvuši speciālās izglītības programmas mācīšanas metodiku un pielieto to pedagoģiskajā darbā.
2. 100% nodrošināta individuālo izglītības programmas apguves plānu izstrāde un izvērtēšana izglītojamiem ar speciālām vajadzībām, iesaistot atbildīgos pedagogus, atbalsta personālu un vecākus.
3. Ne mazāk kā 90% vērotajās rotaļnodarbībās pedagogi mācību procesu diferencē.
4. Vismaz 2 dokumentētas individuālas sarunas ar katru ģimeni mācību gadā par bērna izaugsmi.
5. Mācību gada laikā 85% pedagogu apmeklē vismaz 1 profesionālās pilnveides pasākumu par individualizāciju un diferenciāciju.

	
	Veicamās darbības: 
1. Veikt izglītojamo mācību sasniegumu diagnostiku oktobrī, decembrī, maijā.
2. Pedagogiem mērķtiecīgi izvērtēt izglītojamo mācību sasniegumu rezultātus, plānot piemērotu atbalsta pasākumu nodrošināšanu.
3. Nodrošināt izglītojamiem individuālas nodarbības atbilstoši katra speciālajām vajadzībām. 
4. Mācību procesā pedagogiem pielietot dažādas metodes un stratēģijas atbilstoši izglītojamo spējām.
5. Grupās veidot vidi, kas atbalsta diferenciāciju un individualizāciju (materiāli, rotaļlietas, mācību centri).
6. Veidot sadarbības risinājumus starp pedagogiem un atbalsta speciālistiem
	Dati, kas par to liecina: 
1. Atbalsta komandas sanāksmju protokoli.
2. Dati skolvadības sistēmā E-klase.
3. Sarunu protokoli ar vecākiem.
4. Individuālie izglītības plāni, to izpildes pārskats.
5. Anketas vecākiem.

	PRIORITĀTE: Pilsoniskās līdzdalības, piederības sajūtas un sociālās atbildības ieradumu veidošana no agrīna vecuma.  (2027./2028. m. g.)

	ELEMENTS 
 “Kompetences un sasniegumi”
	Plānotie sasniedzamie rezultāti un ieviešanas gaita

	
	
	Kvalitatīvie sasniedzamie rezultāti:
1. Bērnos tiek ieaudzināta cieņa pret savu ģimeni, iestādi, novadu un Latvijas valsti, veidojot izpratni par pilsoniskajām vērtībām un tradīcijām.
2. Bērni aktīvi un praktiski iesaistās grupas un iestādes dzīves lēmumu pieņemšanā (piem., lomu sadalē, noteikumu izstrādē, pasākumu plānošanā).
3. Tiek veicināta līdzatbildība par līdzcilvēkiem, apkārtējo vidi un kopienu, piedaloties labdarības un vides saglabāšanas iniciatīvās.

	
	
	Kvantitatīvie sasniedzamie rezultāti:
1. 100% grupu darbojas bērnu pašpārvaldes elementi (piem., "Grupas padome", rīta apļa lēmumu pieņemšana).
2. Katra grupa mācību gada laikā īsteno vismaz 2 pilsoniskās līdzdalības vai kopienas atbalsta projektus (piem., "Labo darbu nedēļa", novada izpēte).
3. Vismaz 90% 5–7 gadus veco bērnu demonstrē izpratni par valsts simboliem, svētkiem un saviem pienākumiem pret sabiedrību un vidi.

	
	Veicamās darbības:
1. Izstrādāt un integrēt iknedēļas mācību plānos pilsoniskās audzināšanas un valstiskās piederības tēmas.
2. Ieviest ikdienas praksē bērnu balsošanas un kopīgas lēmumu pieņemšanas procedūras par grupas ikdienas jautājumiem.
3. [bookmark: _xpi2vfv3wcjz][bookmark: _6cc8wtf3dt30][bookmark: _3znysh7]Noorganizēt kopīgas iestādes un ģimeņu pilsoniskās un labdarības akcijas sadarbībā ar vietējo kopienu.
	Dati, kas par to liecina: 
1. Tematiskie plāni.
2. Rotaļnodarbību novērojumi.
3. Metodisko sanāksmju protokoli.
4. Pedagoģiskās sēdes protokoli.

	[bookmark: _1fob9te]PRIORITĀTE: Kvalitatīva pirmsskolas izglītības programmu īstenošana, nodrošinot pēctecīgu pāreju nākamajā izglītības posmā. (2028./2029. m. g.)

	ELEMENTS 
“Izglītības turpināšana u nodarbinātība”
	Plānotie sasniedzamie rezultāti un ieviešanas gaita

	
	
	Kvalitatīvie sasniedzamie rezultāti:
1. Izglītības iestāde veic izglītojamo individuālo vajadzību apzināšanu.
2. Sanāksmēs vecāki tiek iepazīstināti ar mācību jomu programmās noteiktiem sasniedzamiem rezultātiem attiecīgajā vecumposmā.
3. Noslēdzot pirmsskolas izglītības posmu tiek izzināts absolventu vecāku vērtējums par pedagoģiskā procesa kvalitāti, veikta datu analīze.
4. Pedagogiem ir vienota izpratne par to, ko nozīmē “kvalitatīva bērna sagatavošana skolai”.
5. Nodrošināta pedagogu sadarbība, kas palīdz savlaicīgi identificēt izglītības programmas apguves cēloņsakarības un meklēt risinājumus.

	
	
	Kvantitatīvie sasniedzamie rezultāti:
1. Vismaz reizi mācību gada laikā tiek īstenoti sadarbības pasākumi pirmsskolas un sākumskolas pedagogiem.
2. Izglītības iestādē var būt atsevišķi, objektīvu iemeslu dēļ pamatoti gadījumi, kad izglītojamam tiek noteikts pirmsskolas izglītības programmas apguves pagarinājums. 

	
	Veicamās darbības: 
1. Pedagogiem, kuri māca 3. posmā, vismaz reizi mācību gadā vērot mācību stundas pie 1. klases pedagogiem.
2. Grupu vecāku sanāksmēs izglītot vecākus par pēctecību no pirmsskolas un sākumskolas posmu.
3. Organizēt anketēšu vecākiem par programmas apguves kvalitāti, noslēdzot pirmsskolu.

	Dati, kas par to liecina: 
1. Aptauju dati
2. Vecāku sanāksmju protokoli.
3. Pedagoģiskās padomes sēžu protokoli.
4. Dati skolvadības sistēmā e-klase.













	KATEGORIJA: KVALITATĪVAS MĀCĪBAS

	PRIORITĀTE: Formatīvās atgriezeniskās saites un aprakstošā vērtējuma integrēšana ikdienas rotaļnodarbībās.   (2026./2027. m. g.)

	ELEMENTS 
 “Mācīšana un mācīšanās”
	Plānotie sasniedzamie rezultāti un ieviešanas gaita

	
	
	Kvalitatīvie sasniedzamie rezultāti:
1. Bērni izprot savu darbību gaitu, prot pastāstīt, kas viņiem izdevies un ko vēlas iemācīties tālāk.
2. Skolotāji izmanto uzmundrinošu, attīstošu un konkrētu aprakstošo atgriezenisko saiti vispārīgu uzslavu vietā.
3. Bērnos tiek veidota droša vide, kurā kļūda tiek uztverti kā dabisks un vērtīgs mācīšanās procesa posms.
4. Atgriezeniskā saite tiek sniegta nepārtraukti — tieši darbības laikā, nevis tikai nodarbības noslēgumā.

	
	
	Kvantitatīvie sasniedzamie rezultāti:
1. 100% grupu pedagogu rotaļnodarbībās mērķtiecīgi izmanto aprakstošo atgriezenisko saiti atbilstoši bērna vecumposmam.
2. Vismaz 85% no novērotajām nodarbībām skolotāji lieto atvērtā tipa jautājumus bērnu domāšanas aktivizēšanai.
3. Vismaz 3 reizes nedēļā katrā grupā tiek organizētas īsas atziņu un atgriezeniskās saites pārrunas par padarīto.
4. Vismaz 90% pedagogu piedalās iekšējā pieredzes apmaiņā par efektīvas atgriezeniskās saites sniegšanu.

	
	Veicamās darbības: 
1. Izstrādāt un apstiprināt  vienotās vadlīnijas attīstošas atgriezeniskās saites un atvērto jautājumu lietošanai.
2. Organizēt pedagogu savstarpējo rotaļnodarbību vērošanu ar fokusu uz atgriezeniskās saites un kļūdu kultūras vadību.
3. Izveidot praktisku "atvērto jautājumu un atbalsta frāžu" špikeri lietošanai grupas mācību centros.
4. Veikt regulāru nodarbību analīzi metodiskajās sanāksmēs, izvērtējot bērnu reakciju uz saņemto atgriezenisko saiti.
	Dati, kas par to liecina: 
1. Nodarbību vērošanas dati.
2. Metodiskā darba plāns.
3. Anketas.
4. Fokusgrupas.
5. Diskusijas.

	PRIORITĀTE: Vecumposmam atbilstošu vizuālo pašnovērtējuma rīku un metožu ieviešana rotaļnodarbībās. (2027./2028. m. g.)

	ELEMENTS
“Mācīšana un mācīšanās
	Plānotie sasniedzamie rezultāti un ieviešanas gaita

	
	
	Kvalitatīvie sasniedzamie rezultāti:
1. Bērni izmanto vizuālos paņēmienus un rīkus ar izpratni, nevis kā mehānisku, skolotāja vadītu darbību rotaļnodarbības noslēgumā.
2. Pašnovērtēšanas rīki stimulē bērnu spēju atpazīt un noformulēt savas izjūtas, pūles un veiktā uzdevuma rezultātu.
3. Skolotāji mērķtiecīgi izvēlas un pielāgo pašnovērtējuma metodes atbilstoši bērnu vecumam un attīstības dinamikai.
4. Grupas vidē tiek izveidoti stūrīši un dēļi, kas padara pašnovērtējumu par dabisku un ikdienišķu dienas gaitas daļu.

	
	
	Kvantitatīvie sasniedzamie rezultāti:
5. 100% grupu ir nodrošinātas ar vecumposmam pielāgotām vizuālajām pašnovērtējuma skalām (piktogrammām, "luksoforiem", emociju kartītēm).
6. Vismaz 85% 5–7 gadus veco bērnu spēj patstāvīgi izvēlēties un izmantot piemēroto pašnovērtējuma rīku pēc patstāvīgā darba beigām.
7. Vismaz 1 reizi dienā katrā grupā tiek plānota un fiksēta bērnu apzināta pašnovērtējuma pauze.
8. Vismaz 90% pedagogu ir apguvuši un savā praksē lieto vismaz 3 dažādas vizuālā pašnovērtējuma metodes. 

	
	Veicamās darbības: 
1. Izstrādāt un izgatavot vecumposmiem atbilstošu vizuālo pašnovērtējuma materiālu un kartīšu komplektus katrai grupai.
2. Sarīkot praktisko darbnīcu pedagogiem par vizuālo pašnovērtējuma rīku mērķtiecīgu integrēšanu rotaļnodarbību gaitā.
3. Iekārtot katrā grupā vizuālu "Mani sasniegumi un sajūtas" pašnovertējuma staciju vai dēli.
4. Veikt ikmēneša nodarbību vērošanu ar fokusu uz vizuālo pašnovērtējuma rīku lietojuma kvalitāti un bērnu izpratni.
	Dati, kas par to liecina: 
1. Nodarbību vērojumu dati.
2. Metodiskie materiāli.
3. Iestādes apskate.
4. Mācīšanās sarunas.
5. Anketas.
6. Pedagoģiskās padomes sēžu protokoli.

	PRIORITĀTE: Apkārtējā vide kā mācību resurss izglītojamo pētnieciskās darbības, radošuma un izziņas prasmju attīstīšanai (2028./2029. m.g )

	ELEMENTS  
“Mācīšana un mācīšanās”
	Plānotie sasniedzamie rezultāti un ieviešanas gaita

	
	
	Kvalitatīvie sasniedzamie rezultāti: 
1. Mācību procesā pieaug nodarbību skaits, kuras tiek īstenotas āra vidē.
2. Nodarbību vērojumi liecina, ka pedagogi praktizē vairāk aktīvās mācīšanās metodes.
3. Sadarbībā ar  vecāku atbalstu labiekārtota iestādes teritorija (izglītojoši elementi)
4. 3. posma izglītojamiem pilnveidojas pētnieciskās, radošās un pašvadītas mācīšanās prasmes.

	
	
	Kvantitatīvie sasniedzamie rezultāti:
1. Vismaz 60% vecāku līdzdarbojas grupās organizētajās aktivitātēs, kas veicina izglītojamo jaunrades pilnveidošanu.
2. Katra pirmsskolas grupa organizē vismaz 1–2 āra nodarbības nedēļā.
3. Vismaz 80% pedagogu regulāri izmanto āra vidi mācību procesā.
4. Vismaz 1 kopīgs pasākums semestrī ar vecākiem āra vidē. 

	
	Veicamās darbības: 
1. Regulāri organizēt mācību procesu āra vidē, praktizējot brīvdabas pedagoģiju.
2. Nodrošināt pedagogiem resursus mācību procesa īstenošanai āra vidē.
3. Organizēt izglītojamo radošo darbu izstādes.
4. Organizēt pedagogiem profesionālās pilnveides kursus par pētniecisko un pašvadītas mācīšanās prasmju veidošanas veidiem pirmsskolā.
5. Iesaistīt vecākus radošās un pētnieciskās aktivitātēs.
6. Veidot un pilnveidot āra mācību vidi (teritorija, materiāli).
7. 
	Dati, kas par to liecina: 
1. 1. Tematiskie plāni un ieraksti E-klasē.
2. 2. Nodarbību vērojumu dati
3. 3. Pedagogu pašvērtējumi un metodisko sanāksmju protokoli.
4. 4. Vecāku iesaistes uzskaite (pasākumi, aktivitātes).
5. 5. Foto par āra mācību aktivitātēm.

	PRIORITĀTE: Izglītības programmu īstenošanas kvalitātes regulāra monitorēšana, izvērtēšana un uz datiem balstīta pilnveide  (2027./2028. m. g.)

	ELEMENTS  “Izglītības programmu īstenošana”
	Plānotie sasniedzamie rezultāti un ieviešanas gaita

	
	
	Kvalitatīvi sasniedzamie rezultāti: 
1. Iestādē darbojas caurspīdīga un sistēmiska iekšējās kvalitātes monitoringa sistēma izglītības programmu izpildes sekošanai.
2. Pedagoģiskā darba analīze balstās uz reāliem novērojumu datiem, bērnu snieguma rādītājiem un visu iesaistīto pušu atgriezenisko saiti.
3. Vadība un pedagogi operatīvi veic korekcijas mācību plānos un darba organizācijā, ja tiek identificētas nepilnības vai riski.

	
	
	Kvantitatīvi sasniedzamie rezultāti: 
1. 100% pedagogu veic ikmēneša sava pedagoģiskā darba un bērnu sasniegumu dinamikas pašnovērtējumu.
2. Iestādes vadības komanda veic vismaz 2 mērķtiecīgus mācību procesa novērošanas un novērtēšanas ciklus mācību gadā katrā grupā.
3. Mācību gada noslēgumā sagatavots 1 visaptverošs ziņojums par izglītības programmu izpildi ar konkrētiem uzlabojumu pasākumiem nākamajam periodam.

	
	Veicamās darbības: 
1. Izstrādāt un aprobēt vienotu mācību procesa novērošanas un kvalitātes novērtējuma veidlapu vadības komandai un kolēģiem.
2. Organizēt ik ceturkšņa metodiskās san\aksmes, kas veltītas datu analīzei un mācību satura korekcijām.
3. Nodrošināt regulāru atbalstu un konsultācijas skolotājiem monitoringa gaitā identificēto izaicinājumu risināšanai.
	Dati, kas par to liecina: 
1. Pedagogu pašvērtējumi
2. Summatīvie vērtējumi 
3. Pedagoģiskās padomes sēžu protokoli.
4. Diskusijas.



	PRIORITĀTE: Pedagogu bērncentrētas un diferencētas mācīšanas meistarības mērķtiecīga attīstīšana  (2028./2029. m. g.)

	ELEMENTS  “Pedagogu profesionālā kapacitāte”
	Plānotie sasniedzamie rezultāti un ieviešanas gaita

	
	
	Kvalitatīvi sasniedzamie rezultāti: 
1. Skolotāji padziļina izpratni par bērncentrētu pieeju un praktiski spēj pielāgot mācību procesu atbilstoši katra bērna spējām, attīstības tempam un mācīšanās stilam.
2. Pedagogs brīvi pārvalda un pielieto dažādas diferencētas mācīšanas stratēģijas un atbalsta rīkus, nodrošinot izaugsmi gan bērniem ar mācīšanās izaicinājumiem, gan bērniem ar augstām spējām.
3. Tiek stiprināta skolotāja prasme no gatavu uzdevumu došanas pāriet uz bērna patstāvības, pašvadības un pētnieciskās darbības veicināšanu.
4. Skolotāji apzināti plāno un vada mācību procesu mācību centros, nodrošinot elastīgu un bērna interesēm atbilstošu dienas ritmu.

	
	
	Kvantitatīvi sasniedzamie rezultāti: 
5. 100% pedagogu mācību gada laikā piedalās profesionālās pilnveides programmā par bērncentrētu un diferencētu mācīšanu.
6. Vismaz 85% no vadības un kolēģu novērotajām rotaļnodarbībām skolotāji demonstrē elastīgu uzdevumu diferencēšanu vismaz 2-3 sarežģītības līmeņos.
7. Vismaz 90% pedagogu savos individuālajos pašnovērtējumos uzrāda izaugsmi diferencētas pieejas plānošanā un īstenošanā.
8. Par 40% samazinās vienādotu, šablonisku uzdevumu lietojums ikdienas mācību darbā.

	
	Veicamās darbības: 
1. Organizēt praktiskās mācības un darbnīcas "Diferencēta pieeja un atbalsta rīki bērncentrētā pirmsskolā".
2. Nodrošināt katram pedagogam iespēju apmeklēt un analizēt vismaz 2 kolēģu nodarbības par diferencēšanas tēmu.
3. Izstrādāt diferencēto uzdevumu un metodisko paņēmienu kartotēku lietošanai mācību centros.
4. Veikt mērķtiecīgu pedagoģiskās darbības vērošanu un sniegt attīstošu atgriezenisko saiti katram skolotājam.
	Dati, kas par to liecina: 
1. Dati VIIS 
2. Nodarbību vērojumu dati
3. Anketas.
4. Tematiskie plāni




	KATEGORIJA: IEKĻAUJOŠA VIDE

	PRIORITĀTE: Bērnu sociāli emocionālo prasmju un emociju pašregulācijas spēju mērķtiecīga attīstīšana. (2026./2027. m. g.)

	ELEMENTS  Drošība un psiholoģiskā labklājība”
	Plānotie sasniedzamie rezultāti un ieviešanas gaita

	
	
	Kvalitatīvie sasniedzamie rezultāti:
1. Bērni mācās atpazīt, nosaukt un konstruktīvi paust savas emocijas (dusmas, bailes, prieku, skumjas), neizmanto vardarbību vai agresiju.
2. Attīstās bērnu prasme patstāvīgi vai ar pieaugušā atbalstu risināt ikdienas konfliktus un vienoties par rotaļu noteikumiem.
3. Bērnos tiek veicināta empātija un līdzjūtība pret vienaudžiem, veidojot draudzīgu un saliedētu grupas kolektīvu.
4. Bērni apgūst vienkāršas nomierināšanās un elpošanas tehnikas stresa vai spēcīgu emociju un aizkaitinājuma brīžos.

	
	
	Kvantitatīvie sasniedzamie rezultāti:
5. 100% grupu ikdienas praksē tiek integrētas sociāli emocionālās mācīšanās (SEM) nodarbības un ik rīta rituāli.
6. Vismaz 80% 4–7 gadus veco bērnu spēj atpazīt un parādīt savu pašreizējo emocionālo stāvokli emociju kartē/dēlī.
7. Par 40% samazinās destruktīvu vai agresīvu konfliktu skaits starp bērniem novērotajās rotaļnodarbībās.
8. Vismaz 85% pedagogu mērķtiecīgi izmanto emocionālās audzināšanas un konfliktu mediācijas metodes ikdienas situācijās.

	
	Veicamās darbības: 
1. Integrēt katras dienas rītā "Emociju rīta apli", kurā bērni atzīmē savu noskaņojumu un mācās par to runāt.
2. Sarīkot praktisku semināru pedagogiem par sociāli emocionālās mācīšanās metodēm un emociju pašregulācijas rīkiem.
3. Izstrādāt un izdalīt grupās vizuālos materiālus "Konfliktu risināšanas soļi bērniem".
4. Analizēt bērnu emocionālās labklājības un uzvedības dinamiku starpdisciplinārās komandas tikšanās reizēs.

	Dati, kas par to liecina: 
1. Audzināšanas darba plāns.
2. Sadarbības ar vecākiem darba plāns.
3. Dati skolvadības sistēmā “E-klase” 
4. Anketēšanas dati.
5. Problēmsituāciju risināšanas dokumenti.

	PRIORITĀTE: Savlaicīga speciālo vajadzību atpazīšana un individuālo atbalsta pasākumu pieejamības nodrošināšana.  (2027./2028. m.g.)

	ELEMENTS  “Pieejamība”
	Plānotie sasniedzamie rezultāti un ieviešanas gaita

	
	
	Kvalitatīvie sasniedzamie rezultāti:
1. Iestādē darbojas operatīva un caurspīdīga agrīnās diagnostikas un atbalsta sniegšanas sistēma bērniem ar attīstības vai mācīšanās izaicinājumiem.
2. Katram bērnam, kuram nepieciešams papildu atbalsts, tiek nodrošināti mērķtiecīgi, individuāli pielāgoti mācību pasākumi un atbalsta personāla resursi.
3. Profesionālā atbalsta komanda (logopēds, psihologs, speciālāis pedagogs, skolotājs) strādā vienotā sistēmā, nodrošinot nepārtrauktu izaugsmes monitoringu.
4. Izstrādātie individuālie izglītības programmas apguves plāni ir praktiski un reāli integrēti grupas ikdienas darbā.

	
	
	Kvantitatīvie sasniedzamie rezultāti:
5. 100% no jaunpienākušajiem bērniem pirmo 2 mēnešu laikā tiek veikta sākotnējā attīstības un vajadzību diagnostika.
6. 100% bērnu ar fiksētām speciālajām vajadzībām vai attīstības aizturēm ir izstrādāts un tiek īstenots  IIP.
7. Vismaz 85% bērnu, kuriem piesaistīts atbalsta personāls, uzrāda pozitīvu izaugsmes dinamiku individuālajos mērķos.
8. Vismaz 90% atbalsta komandas sapulču lēmumu tiek ieviesti praksē paredzētajos termiņos.

	
	Veicamās darbības: 
1. Pārskatīt un optimizēt iestādes iekšējo kārtību bērnu vajadzību agrīnai atpazīšanai un atbalsta piesaistei.
2. Nodrošināt regulāras (vismaz 1 reizi mēnesī) atbalsta komandas un grupu skolotāju gadījumu izpētes un plānošanas tikšanās.
3. Izstrādāt un komplektēt diferencēto atbalsta materiālu un speciālo didaktisko līdzekļu krātuvi.
4. Analizēt IIP izpildes efektivitāti mācību gada vidū un noslēgumā, nepieciešamības gadījumā veicot korekcijas.

	Dati, kas par to liecina: 
1. Individuālie izglītības plāni.
2. Sarunu protokoli ar vecākiem.
3. Aptauju dati, to analīze.
4. Atbalsta personāla darba izvērtējums.

	PRIORITĀTE: Iestādes āra teritorijas un labiekārtojuma attīstība pilnvērtīgai āra pedagoģijas īstenošanai (2026./2027. – 2028./2029. m.g.)

	Infrastruktūra un resursi
	Plānotie sasniedzamie rezultāti un ieviešanas gaita

	
	
	Kvalitatīvie sasniedzamie rezultāti:
1. Āra vide tiek veidota kā daudzfunkcionāla mācību, fizisko aktivitāšu un dabas izziņas telpa, kas piemērota izmantošanai visos gadalaikos.
2. Pagalms tiek aprīkots ar dabiskiem, pētniecību un kustību attīstību veicinošiem elementiem (smilšu un ūdens stacijām, sajūtu takām, mērījumu laukumiem).
3. Tiek nodrošināti droši un ergonomiski āra mēbeļu un nojumju risinājumi nodarbību vadīšanai svaigā gaisā.

	
	
	Kvantitatīvie sasniedzamie rezultāti: 
1. Iestādes teritorijā labiekārtotas vai izveidotas vismaz 3 jaunas āra mācību/pētniecības stacijas.
2. 100% grupu nodrošinātas ar pārvietojamiem āra mācību rīku komplektiem un sēžamspilveniem/ paklājiem.
3. Vismaz 85% vecāku un darbinieku novērtē āra vides funkcionalitāti un drošību kā ļoti labu.

	
	Veicamās darbības: 
1. Izveidot iestādes āra teritorijas attīstības plānu, piesaistot pašvaldības un projektu finansējumu.
2. Izveidot un aprīkot "Zaļo klasi" vai dabas izziņas zonu ar paaugstinātām dobēm, dabas materiālu krātuvēm un laika novērošanas staciju.
3. Veikt nojumju un rotaļu laukumu aprīkojuma drošības pārbaudi un nepieciešamos remontdarbus.
	Dati, kas par to liecina: 
1. Fotofiksācijas.
2. Gada darba plāns.
3. Vecāku aptauju rezultāti.
4. Iestādes un teritorijas apskate.




	KATEGORIJA: LABA PĀRVALDĪBA

	PRIORITĀTE: Vadības, pedagogu un vecāku mērķtiecīga sadarbība izglītības iestādes attīstības nodrošināšanai. (2026./2027. m. g.)

	ELEMENTS  “Administratīvā efektivitāte
	Plānotie sasniedzamie rezultāti un ieviešanas gaita

	
	
	Kvalitatīvie sasniedzamie rezultāti:
1. Iestādē ir nodrošināti nepieciešamie pedagoģiskie resursi izglītības programmu īstenošanai.
2. Administrācijas mērķtiecīga sadarbība ar visām ieinteresētajām mērķgrupām (personāls, izglītojamie, vecāki, dibinātājs, vietējā kopiena) nodrošina efektīvu iestādes attīstības plānošanu, izvirzīto mērķu sasniegšanu, stiprina piederību iestādei.
3. Iestādes vadībai, pedagogiem, izglītojamo vecākiem, dibinātājam ir vienots redzējums par iestādes attīstības virzieniem.
4. Vadība nodrošina personālam nepieciešamo profesionālo atbalstu, veicinot pozitīvu un atbalstošu darba vidi iestādē.
5. Sadarbībā ar dibinātāju ir definēti iestādes vadītāja mērķi un uzdevumi.

	
	
	Kvantitatīvie sasniedzamie rezultāti: 
1. Vismaz 90% pedagogu un 70% izglītojamo vecāku iesaistās iestādes darba izvērtēšanā.
2. Visu grupu vecāku pārstāvji iesaistīti Iestādes padomes darbā.

	
	Veicamās darbības: 
1. Iesaistīt iestādes darba plānošanas un pašvērtēšanas procesā darbiniekus, vecākus, dibinātāju.
2. Veikt darbinieku darba kvalitātes novērtēšanu, izvirzot uzdevumus profesionālo prasmju pilnveidošanai (tehniskie darbinieki – novembris, pedagogi – maijs)
3. Apzināt iestādes attīstības vajadzības, veicot aptaujas pedagogiem, vecākiem.
4. Veicināt Iestādes padomes līdzdalību un iniciatīvu iestādei svarīgu lēmumu izskatīšanas procesā.
	Dati, kas par to liecina: 
1. Attīstības plāns.
2. Gada darba plāns.
3. Pašnovērtējuma ziņojums.
4. Pedagoģiskās padomes sēžu protokoli.
5. Aptauju dati, to analīze.
6. Sadarbība ar Izglītības pārvaldi, dibinātāju.

	PRIORITĀTE: Stratēģiskās vadības un datu balstītas lēmumu pieņemšanas kultūras stiprināšana iestādē (2027./2028. m.g.)

	ELEMENTS  “Vadības profesionālā kapacitāte”
	Plānotie sasniedzamie rezultāti un ieviešanas gaita

	
	
	Kvalitatīvie sasniedzamie rezultāti: 
1. Vadības komanda attīsta mērķtiecīgu, uz ilgtspējīgu attīstību vērstu iestādes stratēģisko vadību.
2. Lēmumi par mācību procesa uzlabojumiem, resursu pārdali un personāla attīstību tiek pieņemti, balstoties uz reālu monitoringa datu un novērojumu analīzi.
3. Iestādes pašnovērtējuma process kļūst par ciklisku, caurspīdīgu un visu darbinieku iesaistošu praksi, nevis atsevišķu atskaites dokumentu.
4. Vadība nodrošina skaidru, visai kopienai izprotamu iestādes vīzijas, misijas un sasniedzamo mērķu virzību ikdienas darbā.

	
	
	Kvantitatīvie sasniedzamie rezultāti:
1. 100% iestādes gada darba plāna uzdevumu ir pamatoti ar iepriekšējā mācību gada monitoringa un novērtējuma datiem.
2. Vismaz 2 reizes gadā vadības komanda veic apkopojošo iestādes snieguma datu analīzi un prezentē to pedagogiem.
3. Vismaz 85% pedagogu un darbinieku izprot un spēj noformulēt iestādes galvenos gada mērķus un savu lomu to sasniegšanā.
4. 100% vadības lēmumu, kas skar mācību saturu un darba organizāciju, tiek dokumentēti un caurspīdīgi komunicēti kolēģiem.

	
	Veicamās darbības: 
1. Izstrādāt un apstiprināt iestādes visaptverošu "Mācīšanas un mācīšanās monitoringa un datu analīzes kārtību".
2. Organizēt regulāras (reizi ceturksnī) vadības komandas stratēģiskās plānošanas un novērtēšanas fokusgrupas.
3. Pārskatīt un aktualizēt iestādes pašnovērtējuma ziņojuma sagatavošanas procesu, iesaistot darbiniekus un vecākus.
4. Nodrošināt caurspīdīgu atskaitīšanās mehānismu par izvirzīto prioritāšu izpildes dinamiku vidusposmā un noslēgumā.
	Dati, kas par to liecina: 
1.  Aptauju dati.
2.  Darbinieku labbūtības pasākumi, to ietekmes rezultāti.
3.  Individuālo sarunu protokoli ar darbiniekiem.
4. Iestādes gada darba plāns.
5. Darba plāns ar vecākiem.
6. Iestādes padomes darba plāns.

	PRIORITĀTE: Mērķtiecīga sadarbība ar dibinātāju un pašvaldības institūcijām izglītības kvalitātes un vides uzlabošanā. (2028./2029. m.g)

	ELEMENTS  “Atbalsts un sadarbība”
	Plānotie sasniedzamie rezultāti un ieviešanas gaita

	
	
	Kvalitatīvie sasniedzamie rezultāti: 
1. Tiek īstenota mērķtiecīga un regulāra sadarbība ar Madonas novada pašvaldības speciālistiem.
2. Tiek īstenota sadarbība ar bērnu tiesību aizsargājošām institūcijām (Sociālais dienests, bāriņtiesa, pašvaldības policija, Bērnu aizsardzības centrs u.c).
3. Pilsētas resursi (Lubānas tūrisma un kultūrvēsturisko centru, Lubānas bibliotēka, Lubānas pilsētas pamatskola, VUGD, Dabas taka), tiek izmantoti kā mērķtiecīga mācību vide, nodrošinot bērniem reālu, pieredzē balstītu izglītību ārpus iestādes sienām.

	
	
	Kvantitatīvie sasniedzamie rezultāti: 
1. Notikušas vismaz 3–5 sadarbības aktivitātes gadā ar pašvaldības institūcijām.
2. Iestādes pedagogi ir piedalījušies vismaz 2 pieredzes apmaiņas pasākumos pašvaldības līmenī, prezentējot savu labo praksi.
3. Reizi mēnesī sagatavota un publicēta informācija “Lubānas Vārdā” par iestādē notiekošajām aktivitātēm.

	
	Veicamās darbības: 
1. Vadītājas mērķtiecīga sadarbība ar Madonas novada Centrālās administrācijas speciālistiem iestādes izvirzīto mērķu sasniegšanās procesā (konsultācijas, sadarbības grupas, diskusijas, tikšanās)
2. Īstenot sadarbību ar pašvaldības un valsts institūcijām, kas atbildīgas par bērnu izglītošanu, labklājību un drošību.
3. Lubānas PII “Rūķīši” ēkas energoefektivitātes projekta sagatavošana, īstenošana.
	Dati, kas par to liecina: 
1. Iestādes gada darba plāns.
2. Aptaujas dati
3. Fotofiksācijas no aktivitātēm
4. Publikācijas “Lubānas Vārds” 




VI. AUDZINĀŠANAS DARBA PRIORITĀRIE UZDEVUMI

(Uzdevumi un vērtības saskaņā ar Ministru kabineta 15.07.2016. noteikumiem Nr. 480 “Izglītojamo audzināšanas vadlīnijas un informācijas, mācību līdzekļu, materiālu un mācību un audzināšanas metožu izvērtēšanas kārtība”)

	
	2026./2027. m. g.
	2027./2028. m. g.
	2028./2029. m. g.

	Audzināšanas darba prioritārie virzieni
	Cieņa (pret sevi, citiem, vidi)
	Draudzība (sadarbība, empātija)
	Atbildība (rīcība, pienākumi)

	Plānotie sasniedzamie rezultāti
	Izglītojamie ikdienā izturas cieņpilni pret vienaudžiem, pedagogiem un vidi – lieto pieklājības frāzes, uzklausa citus, pieņem atšķirīgus viedokļus. Rotaļās un darbībās saudzē rotaļlietas un mācību līdzekļus, kā arī ievēro grupas vienošanās un kārtības noteikumus.
	Izglītojamie veido pozitīvas attiecības ar vienaudžiem, labprāt iesaistās kopīgās rotaļās un uzdevumos, mācās sadarboties un dalīties. Ikdienas situācijās ar pedagoga atbalstu risina konfliktus, izrāda empātiju un veido uzticamas, draudzīgas attiecības.
	Izglītojamie uzņemas atbildību par savu rīcību un ikdienas pienākumiem – patstāvīgi ievēro dienas režīmu, sakārto savu darba vietu un personīgās lietas. Apzinās savas rīcības sekas, cenšas ievērot noteikumus un iesaistās kopīgās vides uzturēšanā.



VII. [bookmark: _yo4iazs32kse]IZGLĪTĪBAS IESTĀDES VADĪTĀJA PROFESIONĀLĀS DARBĪBAS MĒRĶI UN UZDEVUMI 2026.-2028. GADAM
7.1. Iestādes vadītāja profesionālās darbības mērķi 2026.-2029.gadam:
7.1.1. Īstenot izglītības iestādi kā mācīšanās organizāciju drošā, iekļaujošā, bērncentrētā un iestādes vērtībās balstītā vidē, veicinot inovāciju kultūru, savstarpēju sadarbību, pedagogu profesionālo izaugsmi un zināšanu apmaiņu.
7.1.2. Pilnveidot izglītības kvalitātes vadību un mācību procesa efektivitāti, nosakot datos balstītus kvalitātes rādītājus visos izglītības posmos, attīstot pedagogu kompetenci diagnostikā, diferencētā pieejā un kvalitatīvā datu analīzē, tai skaitā izmantojot skolvadības sistēmas E-klase datus.
7.1.3. Veidot un uzturēt mērķtiecīgu, strukturētu un ilgtspējīgu sadarbību ar pedagogiem, vecākiem, dibinātāju un sadarbības institūcijām, sekmējot ģimenes līdzdalību, atbalstu izglītojamiem, ilgtspējīgas un attīstošas vides pilnveidi, kā arī iesaisti vietēja  līmeņa projektos.

VIII. [bookmark: _au7klwl1affg]ATTĪSTĪBAS PLĀNA IZPILDES MONITORINGS
Attīstības stratēģijas darbības periodā izstrādā ikgadēju rīcības plānu, kas nosaka izvirzīto prioritāšu, mērķu un tiem pakārtotu uzdevumu īstenošanai paredzētās darbības. Rīcības plāns nosaka tajā plānoto pasākumu atbildīgos, iesaistītās puses un īstenošanas termiņus. Ikgadējo rīcības plānu līdz katra mācību gada sākumam izskata iestādes Pedagoģiskās padomes un Iestādes padomes sēdēs, izvērtējot konkrētā mācību gadā noteikto prioritāšu un uzdevumu īstenošanu. Izglītības iestāde vismaz reizi mācību gadā aktualizē stratēģisko mērķu rezultatīvo rādītāju statusu un analizē to ietekmējošos faktorus. Plānošanas perioda noslēgumā iestāde izstrādā un normatīvo aktu noteiktajā kārtībā saskaņo nākamo attīstības plānu ar dibinātāju.

Izglītības iestādes vadītāja                                    	Ina  Gutāne
                                                                                                                                                    
	IZSKATĪTS
19.05.2026. pedagoģiskās padomes sēdē, 
protokols Nr. 2
	IZSKATĪTS
05.05.2026. Iestādes  Padomes sanāksmē,
Lēmums Nr.5




SASKAŅOTS
ar Madonas novada pašvaldības domes 
27.08.2026. lēmumu Nr. 479 (protokols Nr. 12, 21. p.)


ATTĪSTĪBAS PLĀNA GROZĪJUMI, PAPILDINĀJUMI

	Datums
	Rīkojuma
numurs
	Pamatojums
	Grozījumu, papildinājumu saturs
	Laiks
	Atbildība

	
	
	
	
	
	



